মরোক্কোয় ভেঙে পড়ল বহুতল! মৃত ১৯

ওয়েব ডেস্ক : মরোক্কোয় (Morocco) ভয়াবহ ঘটনা। ভেঙে পড়ল পর পর দুটি বহুতল (Building Collapsed)। তার জেরে প্রাণ (Death) হারালেন অন্তত ১৯ জন। আহত হয়েছেন কমপক্ষে ১৬ জন। আহতদের উদ্ধার করে নিয়ে য়াওয়া হয়েছে হাসপাতালে। তবে কী করে এত বড় দুর্ঘটনা ঘটে গেল? তা নিয়ে প্রশ্ন উঠে গিয়েছে।

জানা গিয়েছে, মরোক্কোর(Morocco) জনবহুল শহর ফেজে মঙ্গলবার রাতে এই দুর্ঘটনাটি ঘটে। একে অপরের সঙ্গে জুড়ো থাকা পর পর দু’টি বিল্ডিং ভেঙে পড়ে। অভিযোগ, ওই বহুতলের স্বাস্থ্যের দিকে দীর্ঘদিন ধরে কেউ নজর দেয়নি। যার ফলে এই ভয়াবহ দুর্ঘটনা ঘটে গিয়েছে। বহুতলের নীচে চাপা পড়ে মৃত্যু হয় ১৯ জনের। ঘটনার পরেই ঘটনাস্থলে পৌঁছয় উদ্ধারকারী দল। এর পরেই ১৬ জনকে উদ্ধার করে নিয়ে যাওয়া হয় হাসপাতালে।

আরও খবর : মদ কিনতে দেখাতে হবে বেতনের রশিদ! নয়া নিয়ম সৌদি আরবে

সূত্রের খবর, ওই বহুতলে ফটল ছিল। এ নিয়ে দীর্ঘদিন ধরে কোনওরকম ব্যবস্থা নেওয়া হয়নি। সেই ঝুঁকি নিয়ে ওই বহুতলে বসবাস করছিল ৮টি পরিবার। তবে সরকারিভাবে বহুতল ভাঙা নিয়ে কিছু বলা হয়নি। তবে ঘটনা নিয়ে এলাকায় চাঞ্চল্য ছড়িয়েছে।

কিছু মাস আগে বেকারত্ব, বাসস্থানের নিম্নমান ও বাজে সরকারি পরিষেবার বিরুদ্ধে সরব হয়েছিলেন সেখানকার সাধারণ মানুষ। রাস্তায় নেমে প্রতিবাদ জানিয়েছিলেন তিনি। প্রতিবাদীরে ঢুকে পড়েছিলেন প্রশাসনিক হেডকোয়ার্টারে। সেই সময় তিনজনকে গুলি করা হয়েছিল বলে অভিযোগ। ঘটনায় গ্রেফতার করা হয়েছিল ৪০০ জনকে। এমন পরিস্থিতির পর বহুতল ভেঙে এতজনের মৃত্যুর ঘটনায় সরকারের দায়বদ্ধতা নিয়ে একাধিক প্রশ্ন উঠে গিয়েছে।